На основу члана 51. Закона о основама својинскоправних односа ("Службени лист СФРЈ", бр. 6 од 8. фебруара 1980, 36 од 29. јуна 1990, "Службени лист СРЈ", број 29 од 26. јуна 1996. и "Службени гласник РС", број 115 од 27. децембра 2005 - др. закон), члана 46. Закона о јавној својини ("Службени гласник РС", бр. 72 од 28. септембра 2011, 88 од 6. октобра 2013, 105 од 3. октобра 2014, 104 од 23. децембра 2016 - др. закон, 108 од 29. децембра 2016, 113 од 17. децембра 2017, 95 од 8. децембра 2018, 153 од 21. децембра 2020.), члана 32. Закона о локалној самоуправи („Службени гласник РС“, бр. 129 од 29. децембра 2007, 83 од 5. августа 2014 - др. закон, 101 од 16. децембра 2016 - др. закон, 47 од 20. јуна 2018, 111 од 25. новембра 2021 - др. закон), Скупштина општине Чајетина, решавајући о захтеву Драгане Росић, из Чајетине, за установљавање права стварне службености, на седници одржаној дана 04. јула 2022. године, донела је

 **ОДЛУКУ О КОНСТИТУИСАЊУ ПРАВА**

**СТВАРНЕ СЛУЖБЕНОСТИ**

 **1. УСТАНОВЉАВА СЕ право стварне службености пролаза** пешице, путничким и теретним моторним возилима, грађевинским машинама, и свим другим врстама моторних возила, преко непокретности-дела катастарске парцеле број 3/19 КО Чајетина, у јавној својини Општине Чајетина, као послужног добра, а за потребе коришћења непокретности-катастарске парцеле број 3/25 КО Чајетина, у својини Драгане Росић, из Чајетине, Улица Сердара Мићића број 11, као повласног добра, **НА НЕОДРЕЂЕНО ВРЕМЕ , БЕЗ НАКНАДЕ,**  у оквиру аналитичко геодетских тачака 1, 2, 3, 4, 5, 6, у ширини од 3, 5 метара, у свему према Графичком прилогу као саставном делу ове одлуке, на начин којим се најмање штети непокретност-катастарска парцела број 3/19 КО Чајетина, као послужно добро.

 **2. ОБАВЕЗУЈЕ СЕ** Драгана Росић, као власник непокретности-катастарске парцеле број 3/25 КО Чајетина-повласног добра, да стварну службеност описану у ставу 1. изреке ове одлуке, врши на начин којим се најмање оптерећује непокретности-катастарска парцела број 3/19 КО Чајетина, као послужно добро.

 3. На основу ове одлуке, између Општине Чајетина, као носиоца права јавне својине на послужном добру, и Драгане Росић, из Чајетине, Улица Сердара Мићића број 11, као власника повласног добра, у року од 30 дана од дана ступања ове одлуке на правну снагу. Драгана Росић је дужна да приступи закључењу наведеног уговора у року од 30 дана од дана ступања ове одлуке на правну снагу. Уколико именована не приступи закључењу наведеног уговора, у поменутом року, сматраће се да је одустала од захтева за успостављање службености на наведеном послужном добру, и ова ће се одлука поништити.

 4. Уговор из става 2. изреке ове одлуке, закључује се у форми јавнобележнички потврђене-солемнизоване исправе, а трошкове састава уговора у поменутој форми сносиће Драгана Росић.

 5. Овлашћује се председник Општине Чајетина, Милан Стаматовић, да у име и за рачун Општине Чајетина закључи уговор из става 2. изреке ове одлуке.

 6. На основу закљученог уговора из става 2. изреке ове одлуке, у Катастру непокретности, као јавном регистру о непокретностима и правима на њима, извршиће се упис права стварне службености пролаза на непокретности-катастарској парцели број 3/19 КО Чајетина, а у корист свакодобног власника непокретности-катастарске парцеле број 3/25 КО Чајетина, као повласног добра.

 7. Ова одлука ступа на снагу осмог дана од дана објављивања у Службеном листу Општине Чајетина.

***О б р а з л о ж е њ е***

Скупштини општине Чајетина, дана 5. априла 2022. године, обратила се Драгана Росић, из Чајетине, Улица Сердара Мићића број 11, захтевом за успостављање права стварне службености преко катастарске парцеле број 3/19 КО Чајетина, а за потребе коришћења катастарске парцеле број 3/25 КО Чајетина. Уз поднети захтев, именована је доставио акт Одељења за урбанизам и имовинскоправне послове Општинске управе Општине Чајетина број 350-285/2021-03 од 4. новембра 2021. године, којим је утврђен приступни пут до катастарске парцеле број 3/19 КО Чајетина ; и сагласност Општинског правобранилаштва Општине Чајетина ОП број 1/2021 од 28. октобра 2021. године, и графички прилог-скица одржавања катастра непокретности-геодетски снимак службености пролаза преко катастарске парцеле број 3/19 КО Чајетина, израђен од стране геодетске организације ,,Ђенић“, Немања Ђенић предузетник, из Чајтеине . Поступајући по напред наведеном захтеву, утврђено је следеће чињенично стање.

 Драгана Росић је власник непокретности-катастарске парцеле број 4577/416 КО Чајетина.

 Општина Чајетина је власник непокретности-катастарске парцеле број 3/19 КО Чајетина, која је суседна поменутој катастарској парцели број 3/25 КО Чајетина.

 Актом Одсека за урбанизам и имовинскоправне послове Општинске управе Општине Чајетина број 350-285/2021-03 од 4. новембра 2021. године, одређен је приступни пут до непокретности-катастарских парцела број 3/25 КО Чајетина, 3/24 КО Чајетина, 3/23 КО Чајетина, 3/22 КО Чајетина, а преко катастарске парцеле број 3/19 КО Чајетина, која је у јавној својини Општине Чајетина.

За катастарску парцелу број 3/25 КО Чајетина, приступни пут је одређен преко катастарске парцеле број 3/19 КО Чајетина, и исти заузима непокретност-катастарску парцелу број 3/19 КО Чајетина, у оквиру аналитичко геодетских тачака наведених у изреци ове одлуке, у ширини од 3,5 метара, у свему према графичком прилогу као саставном делу ове одлуке.

 На усменој расправи одржаној дана 24. јуна 2022. године, у просторијама Одељења за урбанизам и имовинскоправне послове Општинске управе Општине Чајетина, Драгана Росић као власник непокретности-катастарске парцеле број 3/25 КО Чајетина, као повласног добра, изјавила је да на истој има изграђен стамбено-пословни објекат, у којем објекту између осталог обавља и делатност књиговодствене агенције, да на делу поменуте непокретности који је суседан непокретности-катастарској парцели број 3/19 КО Чајетина, поседује архиву за поменути објекат, у коју мора свакодневно да улази, што не може да чини, јер је власник продавнице ,,ЕУРОБЛОК“ отуђењем дела непокретности-катастарске парцеле број 3/19 КО Чајетина, од Општине Чајетина, као носиоца права јавне својине на поменутој непокретности, до границе са катастарском парцелом у својини Душице Павловић, фактички затворио пролаз од јавне саобраћајнице-катастарске парцеле број 3/20 КО Чајетина, у јавној својини Општине Чајетина, са којег је јавног пута Драгана Росић раније несматано и без тешкоће долазила до поменутог дела свог објекта у којем има архиву.

 У конкретном случају утврђено је да власник повласног добра, катастарске парцеле број 3/25 КО Чајетина, ни на који други начин не може да користи своју непокретност, без одређеног коришћења непокретности-катастарске парцеле број 3/19 КО Чајетина, као повласног добра. С обзиром на то да је Општина Чајетина, отуђењем дела катастарске парцеле број 3/19 КО Чајетина, која је суседна јавној саобраћајници-катастарској парцели број 3/20 КО Чајетина, смањила површину јавног пута који је служио као прилаз до поменутог повласног добра, утврђено је да је потребно установити службеност пролаза преко катастарске парцеле број 3/19 КО Чајетина, у јавној својини Општине Чајетина, као послужног добра.

 Наведена службеност ће се вршити на начин којим се најмање оптерећује послужно добро, а у смислу члана 50. Закона о основама својинскоправних односа.

 Чланом 49. Закона о основама својинскоправних односа, прописано је да је стварна службеност право свакодобног власника једне непокретности-повласно добро, да за потребе коришћења те непокретности, врши одређене радње на непокретности другог власника-послужно добро, или да захтева од власника послужног добра да се уздржава од вршења одређених радњи које би имао право да врши да нема стварне службености, као и да се стварна службеност установљава на одређено време или на одређено доба године.

 Чланом 50. ставом 1. Закона о основама својинскоправних односа је предвиђено да се стварна службеност врши на начин којим се најмање оптерећује послужно добро-принцип рестрикције, због чега је одлучено као у ставу 2. изреке ове одлуке.

 Чланом 51. Закона о основама својинскоправних односа је предвиђено да се стварна службеност стиче правним послом, одлуком државног органа или одржајем, и одлучено је као у ставу 3. изреке ове одлуке.

 У ставу 6. изреке ове одлуке је одлучено на основу члана 52. Закона о основама својинскоправних односа, којим је прописано да се стварна службеност стиче уписом у јавну књигу о непокретностима и правима на њима, или на други одговарајући начин.

 У конкретном случају, утврђено је да власник повласног добра ни на који други начин не може да приступи својој непокретности са јавне саобраћајнице, без одговарајућег коришћења друге непокретности, у овом случају непокретности-катастарске парцеле број 3/19 КО Чајетина, у јавној својини Општине Чајетина, као послужног добра.

 На основу напред наведеног чињеничног стања и важећих законских прописа, одлуечно је као у изреци ове одлуке.

**СКУПШТИНА ОПШТИНЕ ЧАЈЕТИНА**

**Број: 46-10/2022-02 од 04. јула 2022. године**

 **ПРЕДСЕДНИК**

**СКУПШТИНЕ ОПШТИНЕ**

 ***Арсен Ђурић***